Выклікае цікавасць фінансавы бок арганізацыі навучання такога кшталту. Каб захаваць музычнае навучанне ў поўным аб’ёме, супрацоўнікам школы давялося пастарацца. Сёння такія заняткі фінансуюцца з трох крыніц. Частка грошай выдзяляецца з бюджэту, таксама сродкі выдаткоўвае Жодзінскі гарвыканкам — у школе вельмі ўдзячны, што ўлады горада пайшлі насустрач і дапамагаюць захаваць музычнае навучанне дзяцей. Дзякуючы гэтым дзвюм крыніцам грашовай падтрымкі, на плечы бацькоў кладзецца найменшы фінансавы цяжар — штомесяц яны плацяць крыху больш за 6 дэнамінаваных рублёў за ўвесь вучэбны курс (а гэта цэлы комплекс факультатываў музычнай накіраванасці).